Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 121/10/5506	Martin, 8.6.2012
EEČ : 2-40-54-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
že ako otec dcéry XXXXX, nar. XXXXX a dcéry XXXXX, nar. XXXXX  ku ktorým má vyživovaciu povinnosť vyplývajúcu z ustanovení Zákona o rodine a určenú rozsudkom Okresného súdu v Martine  XXXXX z XXXXX, vykonateľným XXXXX , mal prispievať na výživu dcéry XXXXX po 66.39 € ( 2000,-Sk) a dcéry XXXXX po 49,79 € (1500 ,- Sk) mesačne, počnúc dňom právoplatnosti rozsudku vždy do  každého 20-teho dňa v mesiaci vopred k rukám matky XXXXX, rod. XXXXX, trvale bytom XXXXX, ul. XXXXX XXXXX ktorej boli deti  zverené do výchovy a opatery, túto povinnosť si neplní pravidelne a v plnej výške od  30.04.2008  , čím mu vznikol dlh na výživnom najmenej vo výške 3319,99 € k  rukám matky XXXXX a k rukám dcéry XXXXX 1792,53€; obvinený bol v evidencii uchádzačov o zamestnanie na Úrade práce, sociálnych vecí a rodiny v Martine od 16.02.2009 a ako   poberateľ dávky a príspevkov v hmotnej núdzi od 01.04.2009 do 28.02.2010, pričom mu bola dávka odňatá na základe jeho odcestovania do zahraničia v mesiaci február 2010, predtým pracoval  XXXXX XXXXX od XXXXX na dohodu o vykonaní práce, kde bol s ním pracovný pomer ukončený uplynutím doby, pri nástupe vyživovaciu povinnosť nenahlásil, od XXXXX bol zamestnaný v XXXXX XXXXX, pracovný pomer bol ukončený v skúšobnej dobe zamestnávateľom, následne nebol a ani nie je  v evidencii uchádzačov o zamestnanie na ÚPSVa R v Martine a nie je  evidovaný ani ako poberateľ dávky a príspevku v hmotnej núdzi,

lebo je trestné stíhanie neprípustné podľa § 9 odsek 1 písmeno d
Odôvodnenie:
Poverený príslušník Obvodného oddelenia PZ XXXXX uznesením ČVS ORP- XXXXX podľa  § 199 ods. 1 Tr. por. začal  trestné stíhanie a vzniesol obvinenie  podľa §  206 ods.1 Tr. por. XXXXX pre prečin zanedbania povinnej výživy podľa § 207 ods.1 Tr. zákona,. Vzhľadom na dobu neplnenia vyživovacej povinnosti obvineným, z dôvodu vecnej príslušnosti bola vec k ďalšej služobnej potrebe odovzdaná vyšetrovateľovi OR PZ v Martine, odbor kriminálnej polície, oddelenie všeobecnej kriminality, ktorý vykonáva vyšetrovanie pod  ČVS ORP -XXXXX pre prečin zanedbania povinnej výživy podľa § 207 ods. 1, ods. 3 písm. c)  Trestného zákona, na tom skutkovom základe ako je horeuvedené.
            Vo veci vypovedali ako svedkovia, poškodené XXXXX a XXXXX a z konania obvineného usvedčujú. Do spisového materiálu boli zabezpečené správy z ÚPSVaR XXXXX, rozsudky Okresného súdu v Martine, rozhodnutia ÚPSVaR XXXXX, správa Sociálnej poisťovne XXXXX na obvineného, rodné listy detí, potvrdenie o návšteve školy,  výpis z registra priestupkov a odpis z  registra trestov na obvineného.
Vyživovacej povinnosti voči deťom si bol obvinený vedomý, nakoľko vyživovacia povinnosť mu bola nariadená už v roku 2007. Keďže bolo zistené, že obvinený nie je na ÚPSVa R v XXXXX evidovaný ako uchádzač o zamestnanie a ani ako poberateľ dávky a príspevku v hmotnej núdzi, a ani inej dávky a pri aktuálnom preverovaní pobytu obvineného bolo zistené, že sa nezdržiava v mieste  bydliska, jeho pobyt,   pohyb v meste XXXXX sa taktiež nepodarilo zistiť  ani pracovníkom PZ a k pobytu obvineného sa nevedela vyjadriť ani jeho bývalá manželka, ktorá býva v XXXXX a podľa jej vyjadrenia bývalý manžel sa zdržiava mimo územia Slovenskej republiky, bolo po obvinenom  vyhlásené pátranie. 
      	Vzhľadom k tomu, že sa obvineného XXXXX  nepodarilo predvolať, predviesť, ani inak zabezpečiť jeho účasť na vyšetrovacích úkonoch, pretože jeho pobyt nebol známy, obvinený sa skrýval, bol na pohybe, aby sa vyhol trestnému stíhaniu, boli u neho dané dôvody väzby podľa § 71 ods. 1 písm. a/ Tr. por. a preto bol  vydaný príkaz na zatknutie obvineného XXXXX podľa  § 73 ods. 1 Tr. por.. Po vydaní príkazu na zatknutie súdom bol zámer podať návrh na vydanie európskeho zatýkacieho rozkazu a tak zabezpečiť prítomnosť obvineného k vyšetrovacím úkonom.
OR PZ OKP obdržal z Generálneho konzulátu v XXXXX správu, podľa ktorej bol dňa XXXXX na adrese XXXXX Spolková republika Nemecko, nájdený XXXXX mŕtvy. Podľa výpisu zo záznamu o úmrtí XXXXX, nar. XXXXX umrel dňa XXXXX                  v XXXXX Spolková republika Nemecko. Záznam bol vyhotovený dňa XXXXX pod číslom S 1225/2011. Fotokópia záznamu o úmrtí tvorí obsah vyšetrovacieho spisu. na č.l. 177.
	Podľa § 215 ods. 1 písm. d) Tr. por. trestné stíhanie sa zastaví, ak je neprípustné vzhľadom na ustanovenie § 9 ods. 1 Tr. por. 
Podľa § 9 ods. 1 písm. d )Tr. por. trestné stíhanie nemožno začať a ak už bolo začaté nemožno v ňom pokračovať a musí byť zastavené proti tomu, kto zomrel. Keďže je nepochybné, že obvinený XXXXX zomrel v decembri 2011, v trestnom stíhaní obvineného nemožno pokračovať a musí byť zastavené
Vzhľadom na uvedené skutočnosti bolo potrebné zastaviť trestné stíhanie tak, ako je to uvedené vo výrokovej  časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka